CISS laboral: guia ràpida. Curs 2021-22
Author: CRAI Biblioteca de Dret
Keywords: CRAI, biblioteca, Dret, seguretat social, procediment laboral, dret laboral, seguretat social, convenis col·lectius, CISS laboral, formació d'usuaris, Universitat de Barcelona, bases de dades

CISS laboral és una base de dades especialitzada en dret del treball, seguretat social i procediment laboral que conté convenis, normativa, comentaris, doctrina administrativa, jurisprudència, casos, esquemes, formularis i subvencions.
Des de l’opció Todo es pot fer una cerca simultània a tots els continguts. En el moment d’escriure, tant el cercador general com els específics ja ofereixen suggeriments de continguts i de cerques, i se’n poden guardar els criteris utilitzats clicant la icona
® Resultats
Els resultats es mostren agrupats per tipus de document (Convenios, Normativa, Jurisprudencia, etc.), a més d’una selecció pròpia dins de Mejores resultados amb els documents més precisos d’entre tots els resultats obtinguts. En cada cas s’ofereixen diferents opcions de filtrar la cerca per any, matèria, etc.
Convenios
Convenios inclou el text íntegre de convenis col·lectius i revisions salarials, laudes arbitrals, calendaris laborals, actes d’adhesió, etc. de tots els sectors d’activitat. Els convenis que perden la vigència continuen incorporats, perfectament diferenciats com a convenis sense vigor.
Es pot cercar per tots els continguts i filtrar per data, vigència, àmbit, sector d’activitat, etc.
® Resultats de «Convenios»
Els resultats de Convenios es mostren alfabèticament pel nom del sector d’activitat dins de cada àmbit territorial. Clicant cada sector s’accedeix al conveni col·lectiu, a la revisió salarial, al laude arbitral, etc. segons correspongui en cada cas.
Normativa
Aquest apartat inclou tota la normativa en els àmbits estatal, autonòmic, local, europeu i internacional. Les normes es mostren en la versió vigent, i amb accés a totes les redaccions anteriors i a les possibles modificacions.
Es pot cercar per tots els continguts i filtrar per número de disposició, data, àmbit o rang. L’opció Códigos permet accedir ràpidament a les normes més rellevants de totes les matèries.
® Resultats de «Normativa»
Aquí es mostren ordenats per rellevància (però es pot canviar el criteri pel de data) i es poden filtrar per àmbit, any, rang i pels conceptes més freqüents en els documents localitzats (dins d’Afinar resultados). Un cop dins de cada document, s’ofereix la possibilitat de fer-ne una anàlisi amb documents relacionats.
Comentarios
Comentarios ofereix, de la mà d’un equip d’experts, l’anàlisi exhaustiva dels aspectes fonamentals i més controvertits de la normativa laboral i de seguretat social.
Es pot cercar per tots els continguts i filtrar per matèria.
® Resultats de «Comentarios»
Els resultats es mostren ordenats per rellevància i es poden filtrar per matèria i pels conceptes més freqüents en els documents localitzats (dins d’Afinar resultados). Cada document mostra els comentaris però també pot anar-hi adjunta normativa, jurisprudència, formularis o qüestions pràctiques.
Doctrina administrativa
Doctrina administrativa conté documents a text complet analitzats, actualitzats i acompanyats d’un resum que en facilita la lectura.
Es pot cercar per tots els continguts i filtrar per número de la consulta, data, tipus de document, organisme emissor i normes aplicades.
® Resultats de «Doctrina administrativa»
Els resultats es mostren ordenats per rellevància (però es pot canviar el criteri pel de data) i es poden filtrar per tipus de resolució, any, organisme emissor i pels conceptes més freqüents en els documents localitzats (dins d’Afinar resultados). Un cop dins de cada document, s’ofereix la possibilitat de fer-ne una anàlisi que mostra documents relacionats.
Jurisprudencia
Jurisprudencia comprèn un fons jurisprudencial complet amb anàlisis addicionals.
Es pot cercar per tots els continguts i filtrar per sentència, recurs, data, tipus de document, organisme emissor i normes aplicades.
® Resultats de «Jurisprudencia»
Els resultats es mostren ordenats per rellevància (però es pot canviar el criteri pel de data) i es poden filtrar per tipus de resolució, any, organisme emissor i pels conceptes més freqüents en els documents localitzats (dins d’Afinar resultados). Un cop dins de cada document, s’ofereix la possibilitat de fer-ne una anàlisi que mostra documents relacionats.
Casos y esquemas
Aquest apartat mostra els supòsits més freqüents que es plantegen al professional en la seva pràctica diària, presentats en forma de pregunta-resposta i resolts per experts. S’hi inclouen quadres, esquemes i tot tipus d’informació pràctica.
Es pot cercar per tots els continguts i filtrar per matèria, tipus i normes aplicades.
® Resultats de «Casos y esquemas»
Els resultats es mostren ordenats per rellevància i es poden filtrar per matèria i pels conceptes més freqüents en els documents localitzats (dins d’Afinar resultados). Cada document conté informació relacionada, com ara normativa o jurisprudència.
Formularios
Formularios conté una completa col·lecció d’escrits procedimentals, comunicacions, demandes, recursos, etc. revisats i actualitzats constantment. Es poden emplenar, i les notes-ajuda en faciliten l’adaptació a cada cas particular.
Es pot cercar per tots els continguts i filtrar per matèria.
® Resultats de «Formularios»
Els resultats es mostren ordenats per rellevància i es poden filtrar per matèria i pels conceptes més freqüents en els documents localitzats (dins d’Afinar resultados). Els formularis resultants es poden emplenar i poden anar acompanyats d’informació relacionada, com ara comentaris o normativa.
Subvenciones
Subvenciones comprèn totes les convocatòries i bases reguladores de les subvencions en matèria de dret del treball, foment de l’ocupació, seguretat i salut laboral i seguretat social en els àmbits estatal, autonòmic, provincial i, fins i tot, local.
Es pot cercar per tots els continguts i filtrar per data, matèria i àmbit.
Aquest botó llista les darreres subvencions disponibles.
® Resultats de «Subvenciones»
Els resultats de Subvenciones es mostren ordenats per data descendent (però se’n pot canviar el criteri pel de data ascendent o bé per rellevància) i es poden filtrar per matèria, àmbit i pels conceptes més freqüents en els documents localitzats (dins d’Afinar resultados). Un cop dins de cada document, s’ofereix la possibilitat de fer-ne una anàlisi que mostra documents relacionats.
En els documents que resulten d’una cerca, s’hi poden fer diferents accions:
Marcar-hi parts del text amb un retolador de diferents colors, afegir-hi notes, enviar per correu electrònic, imprimir, guardar, afegir a una llista de favorits, crear una alerta del document (només a Convenios, Normativa i Subvenciones) guardar el text, o una part, a Mi buzón dins de l’àrea personal i fer-ne la lletra més grossa o més petita.
L’opció Documentos visitados (desplegable) permet accedir, ràpidament, a tots els documents que s’han anat consultant al llarg d’una sessió.
Des d’aquet desplegable accedim a informació com ara guies jurídiques, diversos calendaris laborals i eines per calcular indemnitzacions, prestacions per atur, retencions fiscals, taxes judicials, etc.
L’àrea personal (prèviament cal registrar-se a Personaliza tu cuenta) conté les alertes guardades (cerques, documents, convenis); newsletters; cerques fetes; documents guardats com a favorits; bústia per guardar documents i accedir-hi fàcilment en qualsevol moment; notes associades als documents; registre de les sessions i dades personals.

VISUALITZACIÓ

UTILITATS AUXILIARS

I M P O R T A N T
Per accedir a aquesta base de dades, així com a la resta de recursos electrònics contractats pel CRAI, s’ha d’activar el SIRE i autenticar-se amb l’identificador UB (el mateix que s’utilitza per accedir a la intranet UB).
Més informació a:
http://crai.ub.edu/que-ofereix-el-crai/acces-recursos/acces-recursos-proxy

Accediu a tots els recursos en suport paper i electrònic del CRAI a través del Cercabib
cercabib.ub.edu

Per saber-ne més, accediu al Servei d’Atenció als Usuaris, un servei d’atenció personalitzada de 24 hores al dia i 7 dies a la setmana
crai.ub.edu/sau

Al web del CRAI hi podeu trobar més informació sobre els propers cursos que es duran a terme a la vostra biblioteca
crai.ub.edu/formacio

© CRAI, curs 2021-2022

CISS
LABORAL

Guia ràpida

CONTINGUTS

CERCA I RESULTATS

Cercador general

Cercadors específics